Les Escoles Esportives Municipals de Burjassot celebren el Nadal amb festivals i exhibicions
2025-07-24

El món de l’esport a Burjassot també vol celebrar el Nadal i ho farà convidant familiars i amics dels esportistes locals a una sèrie de festivals i exhibicions, que realitzaran diferents grups de les Escoles Esportives Municipals coordinades des de la regidoria d’Esports que dirigeix Manuel Pérez Menero i altres clubs esportius del municipi.

El Festival de Nadal de Patinatge tindrà lloc dijous que ve 17 de desembre a les 17.30 h, en el Poliesportiu Municipal. El divendres 18 de desembre, a les 20.15 h i al Pavelló Cobert del municipi se celebrarà la presentació del Club de Bàsquet Andros, mentre que el dissabte 19, a les 10 h, tindrà lloc el Festival de Gimnàstica Aeròbica, també al Pavelló Cobert. Finalment, el dilluns 21 a les 18.30 h, i a la mateixa instal·lació, se celebrarà el Festival de Gimnàstica Rítmica.